open-index/open-wikipedia-markdown huggingface dataset:
Gėliogalių lobis

**Gėliogalių lobis** – 1924 m. Gėliogalių kaime (dab. Molėtų rajono savivaldybė) rasti XIII a. – XIV a. sidabriniai dirbiniai.

## Lobis
Šalia dviejų akmenimis apdėtų molinių urnų buvo rastos 2 sidabrinės pintinės apyrankės, 2 sidabrinės pasaginės ir 5 apskritos plokštelinės segės, juostinis sidabrinis žiedas ir kaklo papuošalas, įsivežtas iš Rusios. Papuošalas susideda iš tuščiavidurių pailgų filigranu išdailintų sidabrinių karolių ir lelijos pavidalo kabučių.

Lobis saugomas Kauno Vytauto Didžiojo muziejuje.

## Šaltiniai
Ginteniai

**Ginteniai** – kaimas Telšių rajono savivaldybės šiaurės vakarinėje dalyje, 3 km į rytus nuo Balninkų.

## Istorija
1952 m. kaime rastas Gintenių lobis.

## Gyventojai

### Žymūs žmonės
* Kazys Leistrumas (1924–2003) – agronomas selekcininkas, biomedicinos mokslų daktaras.

## Šaltiniai
Gintenių lobis

**Gintenių lobis** – 1952 m. Telšių raj. teritorijoje, Gintenių kaime rastos XVII a. monetos.

## Atradimas
Lobis rastas ariant žemę. Lobį pasidalijo apylinkių gyventojai. Pasak vietos gyventojų, lobis svėręs 4 kg, jame buvę sidabrinių monetų. Iki 1956 m. į muziejų pateko 299, vėliau dar 29 monetos.

## Lobis

Lobį sudaro 326 monetos, tarp jų:
* Kristinos 215 šilingų
* Karolio X Gustavo – 104 šilingai
* Frydricho Vilhelmo 3 šilingai
* Gustavo II Adolfo 3 šilingai
* Žygimanto III Vazos pusantrokas
* Žygimanto IV Vazos 1 grašis ir 1 šilingas

Lobis saugomas Telšių „Alkos“ muziejuje.

## Šaltiniai
Hubble morfologinė klasifikacija

**Hablo morfologinė klasifikacija**

Šiuolaikiniai galaktikų tyrimai prasidėjo po 1924 m., kai Edvinas Hablas (1889 - 1953), stebėdamas pro Maunt Vilsono observatorijos (Kalifornija, JAV 254 cm skermens Hukerio reflektorių, įrodė, kad egzistuoja savarankiškos, nepriklausančios mūsų Galaktikai žvaigždžių sistemos. Hablas pasiūlė galaktikų klasifikacijos schemą, kuria remiantis vėliau buvo sukurtos sudėtingesnės klasifikacijos. Hablas išskyrė 3 svarbiausius galaktikų tipus: spiralinės, elipsinės, spiralinės, turinčios skersę. Labai norėta žiūrėti į Hablo klasifikaciją kaip į evoliucinę seką. Bet tai yra tik paprasčiausia schema galaktikoms suskirstyti pagal jų plokštumo laipsnį. Elipsinės galaktikos iš tikrųjų yra sferoido arba elipsoido formos ir taip atrodo tik dėl projekcijos. Kol kas apie galaktikų evoliuciją žinoma nedaug ir į bet kurią siūlomą evoliucinę seką dauguma astronomų žiūri skeptiškai.

## Galaktikų tipai
Hablo klasifikacijos schemoje išskiriami 3 galaktikų tipai.
Elipsinės galaktikos nuo E0 iki E7: E0 tipo galaktikos atrodo sferinės, nors yra beveik rutulio formos, E7 tipo yra stipriai ištęstos elipsės pavidalo.
Spiralinių galaktikų tipai: Sa (didelis branduolys ir glaudžiai susisukusios vijos), Sb (mažesnis branduolys ir ne tokios glaudžios vijos), Sc (branduolys mažas, o vijos plačiai išsiskleidusios). Spiralinės galaktikos turinčios skersę, skirstomos į SBa, SBb ir SBc tipus.

## Šaltiniai
* M. Beazley. Mokslas ir visata. vyr. enciklopedijų redakcija, Vilnius, 1989 m.
Graužių senkapis

**Graužių senkapis** – Kėdainių rajono savivaldybės teritorijoje, netoli Graužių kaimo (Josvainių seniūnija), esantis kapinynas, kuriame laidota nuo VI a. iki XVII a. Yra 2,5 km į pietvakarius nuo Nevėžio ir Upytės santakos, 1,3 km į pietryčius nuo kelio, vedančio iš Paliepių į Kėdainių-Josvainių kelią ir 0,2 km į šiaurės vakarus nuo Nevėžio dešiniojo kranto.

## Tyrimai
1938 m. pilkapyną tyrė Kauno kultūros muziejus (tyrimų vadovas Jonas Puzinas), 1969 m. pakartotinius tyrimus atliko Lietuvos istorijos institutas (tyrimų vadovas Vytautas Urbanavičius).

Ištirti 232 kapai, iš jų 33 sudegintų ir 46 nedegintų mirusiųjų bei 153 nedegintų žirgų kapai, datuojami VI–XVII amžiumi. Mirusiųjų kapuose rasta žalvarinių papuošalų, tarp jų ir susilydžiusių deginant numirusiuosius, taip pat vytinių antkaklių, pasaginių segių, apyrankių fragmentų, sidabro lydinių, svarstyklių svarelių.

Žirgų, kurie pakasti su visa apranga, pažaboti, kapuose rasta gausių įkapių – geležinės kamanos (kai kurių apkaustai inkrustuoti žalvariu ir sidabru), balnakilpės, žalvariniai žvangučiai, diržų sagtys, žiedai – apyuodegiai, gintariniai ir žalvariniai karoliai, pastarieji kartais pasidabruoti, iš susuktų skardelių.

Radinius saugo Vytauto Didžiojo karo muziejus, Lietuvos nacionalinis muziejus ir Kėdainių krašto muziejus.

Kapinyne rasta vienas lobis. Kitas lobis 1939 m. rastas pačiame kaime.

## Nuorodos
Graužių kapinyno radiniai 

## Šaltiniai
Charles Messier

**Šarlis Mesjė** (, 1730 m. birželio 26 d. – 1817 m. balandžio 12 d.) – prancūzų astronomas, pirmojo ūkų ir žvaigždžių spiečių katalogo autorius.

Savo garsiajame kataloge Š. Mesjė pažymėjo 110 nežvaigždinių objektų. Tai buvo ūkai, kamuoliniai ir padrikieji žvaigždžių spiečiai. Katalogą sudarė tam, kad ūkanotos dėmelės netrukdytų kometų paieškoms. Kometų ieškojo sistemingai. 1763-1802 m. jų atrado 14.

Mesjė objektų žymėjimas dažnai naudojamas ir šiais laikais. Jie žymimi raide *M* ir eilės numeriu. Pvz: M13 yra kamuolinis spiečius Heraklyje, M31 – Andromedos ūkas ir M42 – Oriono ūkas.

## Taip pat skaitykite
Mesjė objektai

## Nuorodos
* Mėgėjų darytos Šarlio Mesjė pažymėtų objektų nuotraukos
Graužių lobiai

**Graužių lobiai** – Kėdainių rajono savivaldybės teritorijoje, netoli Graužių kaimo (Josvainių seniūnija), Nevėžio dešiniajame krante esančiame kapinyne ir pačiame kaime rasti lobiai.

## I lobis
Pirmasis lobis rastas 1939 m. kaime – tai XVII a. pradžios – XVIII a. pirmosios pusės monetos, kurių išliko 2069. Tarp jų yra:
* Jono Kazimiero – 1527 šilingai
* Kristinos – 142 šilingai
* Karolio XI 127 – šilingai
* Karolio X Gustavo – 93 šilingai
* Gustavo II Adolfo – 19 šilingų
* Zigmanto Vazos – 4 šilingai
* Prūsijos kunigaikščio Georgo Vilhelmo – 3 šilingai

Taip pat rastos klastotės, tarp jų:
* Jono Kazimiero – 126 šilingai
* Kristinos – 11 šilingų
* Švedijos karaliaus Frederiko I erė.

Lobį saugo Kėdainių krašto muziejus.

## II lobis
Antrasis lobis rastas 1969 m. tiriant Graužių kapinyną. Aptiktas 0,5 m skersmens ir 0,6 m gylio duobutėje. Tai XI a. – XII a. sidabriniai dirbiniai:
* vytinė antkaklė (masė 914 g) su ornamentuotomis ir profiliuotomis plokštelėmis puoštais galais
* kalavijo makšties antgalis (87 g).

Lobį saugo Lietuvos nacionalinis muziejus.

## Nuorodos
Graužių kapinyno radiniai 

## Šaltiniai
Gudų lobis

**Gudų lobis** – XI a. sidabriniai lydiniai, rasti 1938 m. ariant lauką Gudų kaime (dab. Viekšnių seniūnija, Mažeikių rajono savivaldybė).

## Lobis
Rasta 12 sujungtų spiralės pavidalo keturkampio skersinio pjūvio kaltų sidabrinių lydinių, turbūt likusių sudeginus numirusįjį. 7 iš jų (ilgis 52–60 cm, bendra masė 803,6 g) pateko į Nacionalinį Čiurlionio dailės muziejų. Penki lydiniai yra trijų, du – dviejų įvijų. Kitą dalį lobio pasidalijo vietos gyventojai.

Tai didžiausias Lietuvoje rastas šio tipo lydinių lobis. 1935 m. Gudų kaime, akėjant Kojelio žemę, rasta keletas talerių. Vienas taleris buvo su 1774 m. data.

## Šaltiniai
Veiksnumas (technika)

: *Apie [[veiksnumas|veiksnumą]] teisėje*
**Veiksnumas** (; ) – įtaiso, įrengimo, transporto priemonės ir kitokios technikos ar dalinio gebėjimas išsaugoti ar greitai atgauti gebėjimą veikti.

## Dalinių veiksnumas
Dalinių ir padalinių veiksnumą lemia racionali organizacija, techninis aprūpinimas, karių kovinis pasirengimas, tinkamas apsaugos priemonių ir priedangų, įtvirtinimų naudojimas, manevravimas galimo apšaudymo ar atakos metu, rezervų sudarymas ir gebėjimas juos panaudoti.

Pvz.:
* *vadovavimo sistemos veiksnumas* – atsarginių ir judriųjų vadaviečių sukūrimas, jų maskuotė, įtvirtinimai, ryšio linijų patikimumas ir kt.

## Technikos veiksnumas
Technikos veiksnumas – gebėjimas atlikti pagrindines funkcijas nežiūrint į pažeidimus, susidėvėjimą. Siejasi su konstrukcijos patvarumu, atsparumu smūgiams, smūginei bangai, aukštai ar žemai temperatūrai, radiacijai ir kt.
Pvz.:
* *laivo veiksnumas* – laivo gebėjimas išlikti vandens paviršiuje ir neapsiversti, net jei užtvindyta dalis korpuso ar korpuse pramuštos skylės.
* *ryšių sistemos veiksnumas* – atsparumas branduolinio sprogimo veiksniams, trukdžiams, taisymo galimybė.
Liūdesys

**Liūdesys** – nuotaika (emocija), pasireiškianti nepasisekimo, nepalankios padėties, praradimo jausmu. Liūdintys žmonės dažnai būna nekalbūs, neenergingi, linkę laikytis nuošalėje. Liūdesys laikomas laimės priešingybe, ir panašus arba tapatinamas su sielvartu, melancholija, širdgėla. Filosofas Benedict de Spinoza liūdesį yra apibūdinęs kaip „asmens persikėlimą iš didelės tobulybės į mažesnę“ (laisvas vertimas).

Liūdesys yra laikina būsena, tuo tarpu ilgai besitęsiantis liūdesys su sumažėjusiu gebėjimu užsiimti kasdiene veikla gali reikšti klinikinę depresiją.
Blaivybė Lietuvoje

**Blaivybė [[Lietuva|Lietuvoje]]** kaip visuomeninis judėjimas savo šaknis siekia XIX a. viduryje.

Gydytojo Jokūbo Šimkevičiaus veikalas apie girtuoklystę „*Dzieło o pijaństwie*“ (1818 m.) laikomas XIX a. viduryje kilusio blaivybės sąjūdžio Lietuvoje pirmtaku.

## Istorija

1858 m. spalio 11 d. Žemaičių vyskupas Motiejus Valančius išsiuntė vyskupijos dekanatams ganytojišką laišką, inicijuojantį blaivybės sąjūdį. Visose parapijose buvo įsteigtos blaivybės brolijos, kai kur subūrusios iki 95 proc. visų parapijiečių. Manoma, kad per dvejus metus alkoholio vartojimas sumažėjo daugiau nei 5 kartus. Caro valdžia neleido platinti M. Valančiaus parengto laikraščio „Pakeleivingas“, knygelės „Apej Brostwa Blaiwites arba nusitureima“, L. Ivinskio „Aitvaro“. Vilniaus generalgubernatorius Michailas Muravjovas 1863 m. uždraudė skleisti blaivybę kaip pavojingą Rusijos imperijai. Dėl to degtinės vartojimas vėl ėmė didėti, tačiau 1906 m. Lietuvoje vidutiniškai vienas žmogus vartodavo dvigubai mažiau degtinės nei Rusijoje.

XX a. pradžioje atsikūrė blaivybės brolijos, blaivybės idėjas skleidė Antanas Baranauskas, Vincas Kudirka, Jonas Basanavičius, Maironis, Vaižgantas, Vydūnas, Šatrijos Ragana, Pranas Vaičaitis ir kt. 1908 m. Kauno kunigai įsteigė Lietuvos katalikų blaivybės draugiją, kuri veikė plačiai visos šalies mastu. 1914 m. jai priklausė 212 skyrių ir apie 60 tūkst. narių, jai priklausė 72 arbatinės, 20 knygynų, 3 prieglaudos, 26 chorai, orkestras, leido plakatus ir knygas, rengė paskaitas ir spektaklius.

2007 m. birželio 14 d. Seimo nutarimu Nr. X-1185 2008-ieji metai buvo paskelbti Blaivybės metais.

## Šaltiniai

* https://www.svencioniukrastas.lt/index.php?option=com_content&view=article&id=5641:blaivyb-lietuvoje&catid=702:2018-m-balandio-14-d-etadienis-nr27-1751&Itemid=59
Žudanti vasara

**Žudanti vasara** () – prancūzų kino filmas (drama), pastatytas 1983 metais. Režisierius Jean Becker. Filmas pastatytas pagal to paties pavadinimo Sebastien Japrisot romaną. Filmas gavo 4 cezario apdovanojimus.

## Pagrindiniai vaidmenys
* *Eliane* (*Elle*) – Isabelle Adjani (1955–)
* *Florimond* (*Pon Pin*) – Alain Souchon (1944–)

## Nuorodos
* Interneto filmų duomenų bazė
Ilgižiai I

**Ilgižiai I** – kaimas Raseinių rajono savivaldybėje, 2 km į šiaurę nuo Ilgižių III-ųjų, prie kelio . Veikia paštas (LT-60067).

## Gyventojai

## Šaltiniai
Erkšva

**Erkšva** (arba ***Arkšva***) – kaimas Skuodo rajono savivaldybėje, 3 km į šiaurės vakarus nuo Nausėdų. Šiauriau kaimo teka Luoba. Erkšvos paštas yra Nausėduose.

## Istorija

Spėjama, kad dabartinės Erkšvos vietoje XVI a. pabaigoje ir XVII a. buvo miestas Bareikiai.

## Gyventojai

### Žymūs žmonės
* Erkšvoje gimė rašytojas Juozas Gurauskis (1884–1911).

## Šaltiniai
San Marino transportas

San Marinas yra maža Europos valstybė, su ribotais **transporto** resursais.

## Geležinkeliai
Po II pasaulinio karo kelerius metus San Marinas turėjo geležinkelio liniją, kuri jungė šalį su Italijos Rimini miesto sistema. Tačiau dėl sunkumų pasiekiant San Marino sostinę, kuri yra ant kalvos viršūnės, linija buvo uždaryta. Šiuo metu geležinkelių San Marino respublikos gyventojai nebenaudoja.

## Funikulieriai

Šalyje yra 1.5 km ilgio funikulierių linijų, kurios driekiasi nuo Monte Titano viršukalnės iki Borgo Maggiore, antro pagal dydį šalies miesto. Du funikulierių vagonai, pažymėti 1 ir 2 numeriais, kursuoja kas 15 minučių. Trečiasis funikulierius naudojamas aptarnaujant visą sistemą.

## Keliai
Šalyje bendras kelių ilgis siekia 220 km, o pagrindinis kelias, kertantis visą šalį yra San Marino magistralė. Transporto registracijos numeriai San Marine žymimas kodu iš keturių numerių, su šalies herbu kairėje. Tarptautinis kodas, kuriais žymimi registracijos numeriai – RSM.

Taksi kompanijos veikia visoje šalyje. Iš viso yra septynios taksi kompanijos, taip pat pasitaiko ir Italijos taksi, kurios atveža Italijos gyventojus.

## Autobusai
Tarp Rimini ir San Marino miestų yra reguliarūs autobusų maršrutai, populiarūs ir tarp turistų, ir tarp San Marino gyventojų bei darbuotojų. Tarp San Marino ir Rimini stotelių autobusas stoja 20 kartų.

## Oro transportas
San Marine nėra nei vieno oro uosto, tik vienas sraigtasparnių oro uostas Borgo Maggiore mieste. Dauguma turistų, kurie atvyksta lėktuvais į Rimimi oro uostą, į San Mariną atvyksta autobusais.

## Vandens transportas
San Marino teritorijoje teka dvi upės, tačiau nėra jokio svarbesnio vandens transporto ir jokių didesnių uostų.
Kosovo herbas

**Kosovo herbas** – auksinis Kosovo žemėlapis mėlyname herbiniame skyde su auksiniais apvadais, virš kurio puslankiu įkomponuotos šešios baltos penkiakampės žvaigždės.

## Istorija
Kaip ir Kosovo vėliava, herbas įteisintas Kosovo parlamente tą pačią dieną kaip ir paskelbta nepriklausomybė nuo Serbijos – 2008 m. vasario 17 d.

## Simbolika
Šešios žvaigždės simbolizuoja Kosove gyvenančias tautas: albanus, serbus, turkus, juodkalniečius, romus ir bosnius.

## Taip pat skaitykite

* Kosovo vėliava
Sirvydžiai

**Sirvydžiai** – kaimas Utenos rajono savivaldybėje, 8 km į šiaurės rytus nuo Tauragnų, Ažvinčių–Minčios girios pakraštyje, šalia Ligajos upelio. Ties kaimu kertasi keliai  ir . Stūkso Aukštakalnis (232 m). Yra senos neveikiančios kaimo kapinės, veikiančios sentikių kapinės. Yra parduotuvė.

## Istorija

Sirvydžiai istoriniuose šaltiniuose minimi nuo 1792 m. (21 kiemas, 87 gyventojų, 29 valakai priklausė Tauragnų dvarui).

Veikė pašto skyrius.

|}

## Gyventojai

## Šaltiniai
Arijus

:: *Apie Lietuvos kapitalo koncerną žr. [[Arijaus įmonių grupė]]*.

**Arijus** (g. apie 250 ar 256 m. – m. 336 m.) – žymus krikščionybės dvasininkas, teologas iš Aleksandrijos (Egiptas).

Jo mokymai Bažnyčios buvo laikomi eretiškais (Arijaus erezija), todėl jis buvo ekskomunikuotas. Pagrindinė eretiška laikoma dogma buvo ta, kad Jėzus Kristus nesąs tikras Dievas, nors sukurtas pirma pasaulio ir laiko, per jį sukurta visa kūrinija.

Arijaus pasekėjai vadinami arijonais.

## Išnašos
Aleksejus Lvovas

**Aleksejus Lvovas** (; 1798 m. birželio 5 d. Revelyje) – 1870 m. gruodžio 28 d. Romainiuose) – rusų smuikininkas, kompozitorius, dirigentas, visuomenės veikėjas. Labiausiai išgarsėjo sukurdamas muziką Rusijos Imperijos valstybiniam himnui „Dieve, apsaugok carą“ (*Боже, царя храни*) 1833 m.

## Biografija
Gimė gausioje penkių vaikų kilmingo muziko F. Lvovo šeimoje. Jau vaikystėje išmoko groti smuiku, lankė kompozicijos pamokas. 1818 m. baigė Kelių institutą, dirbo kelių inžinieriumi. Tuo pat metu užsiėmė muzikine veikla. 1826 m. tapo flygeladjutantu. 1833 m. lydėjo Rusijos carą Nikolajų I kelionėje į Austriją ir Prūsiją, kurį ten sutikdavo grodami anglišką maršą. Grįžęs Nikolajus I pavedė poetui V. Žukovskiui ir A. Lvovui sukurti naują Rusijos himną. Pirmą kartą naujasis himnas buvo giedotas 1833 m. gruodį, o 1834 m. gegužės 12 d. patvirtintas Nikolajaus I įsaku. A. Lvovas nuo 1835 m. gyveno Sankt Peterburge, namuose rengė kvartetų vakarus. Nuo 1837 m. iki 1861 m. caro rūmų giesmininkų kapelos direktorius. 1850 m. įkūrė Koncertinę draugiją. Sukūrė operų, koncertą smuikui ir orkestrui, parašė kelias knygas. Mirė Romainių dvare, šalia Kauno. Palaidotas Pažaislio vienuolyne.

## Šaltiniai

## Nuorodos
* Virginija Skučaitė. Tituluotos istorijos staigmenos // Kauno diena, 2005 m. liepos 23 d.
San Marino himnas

**[[San Marinas|San Marino]] himnas** (*itališkai Inno Nazionale della Repubblica*) parašytas Federico Consolo, San Marino violenčelininko ir kompozitoriaus, 1894 m. San Marino himnas yra vienas iš nedaugelio, neturinčių oficialaus teksto ir vadinamas tiesiog Nacionaliniu himnu (*itališkai Inno Nazionale*). Jo skambesys dažnai girdimas šalies švenčių metu.

## Neoficialus tekstas
: Oh antica Repubblica
: Onore a te virtuosa
: Onore a te
: [ KARTOTI ]

: Generosa fidente,
: Virtuosa.
: Oh, Repubblica
   
: Onore e vivi eterna
: Con la vita
: E gloria d'Italia

: Oh Repubblica
: Onore a te.''

## Vertimas į lietuvių kalbą
: O antikine Respublika
: garbė tau, dora
: garbė tau
: [ KARTOTI ]

: dosni ištikimybe,
: o doroji.
: O Respublika,

: garbė ir amžinas gyvenimas,
: su gyvenimu
: ir Italijos šlove.

: O Respublika
: šlovė tau.

## Melodijos
* Melodija, .mid formatu
San Marino savivaldybės

**[[San Marinas|San Marine]]** yra devynios **savivaldybės**, kurios vietinių vadinamos *Castelli* (pilys), kadangi kiekviena savivaldybė yra ant atskiro kalno. Savivaldybių centrai yra atskiri San Marino miestai:
* Akvaviva
* Borgo Madžorė
* Domanjanas
* Faetanas
* Fiorentinas
* Kjezanuova
* Montedžardinas
* San Marinas
* Seravalė

Didžiausia šalies gyvenvietė yra Dogana, priklausanti Seravalės savivaldybei.

Kiekviena savivaldybė, kaip Italijoje (comuni), turi atskirus miestus, kurie vadinami *capoluogo*, o dar mažesni miesteliai vadinami *frazioni*.

## Šaltiniai
Visalaukė (Glitiškės)

**Visalaukė** – buvęs kaimas Vilniaus rajono savivaldybėje, 1 km į vakarus nuo Visalaukės I.

## Gyventojai

## Šaltiniai
Algimantai

**Algimantai** – kaimas Raseinių rajono savivaldybės rytinėje dalyje, 2 km į rytus nuo Ariogalos.

## Istorija

1935 m. netoli kaimo rastas Algimantų lobis.

## Gyventojai

## Šaltiniai
Algimantų lobis

**Algimantų lobis** – Raseinių rajono savivaldybės teritorijoje, Algimantų kaime 1935 m. rastas viduramžių monetų lobis.

## Lobis
Lobį sudaro 35 žalvarinės Senovės Romos imperatorių ir jų žmonų Antonino Pijaus, Faustinos I, Faustinos II, Marko Aurelijaus, Liucilos, Krispinos Augustos ir 2 Komodo monetos.

Lobį saugo Nacionalinis Čiurlionio dailės muziejus.

## Šaltiniai
Alovės lobis

**Alovės lobis** – Alytaus rajono savivaldybės teritorijoje, Alovės kaime, prie buvusių dvaro rūmų 1955 m. rastas vėlyvųjų viduramžių monetų lobis.

## Lobis
XIV a. pabaigos – XV a. pradžios sidabriniai lydiniai ir monetos. Išliko:
* Du pusiau perkirsti trikampio pjūvio lydiniai, kurių masė 91,72 ir 94 g,
* 5 lietuviški pinigėliai su Vyčiu vienoje ir Gedimino stulpais kitoje pusėje
* 56 Prahos grašiai, kaldinti Vaclovo IV valdymo metais.

Lobį saugo Lietuvos Nacionalinis muziejus.

## Šaltiniai
Lietuvos neurochirurgų draugija

**Lietuvos neurochirurgų draugija** - profesinė neurochirurgų draugija, įkurta 1965 m. gegužės mėnesį Kaune. Pradžioje vienijo 15 neurochirurgų.

## Istorija
Draugijos įkūrimo organizatorius ir ilgametis pirmininkas buvo prof. Leonas Klumbys. Nuo 2004 m. draugijai vadovauja doc. Antanas Romas Gvazdaitis. 1995 m. LND įstojo į Europos neurochirurgų draugijų asociaciją ir Pasaulio neurochirurgų draugijų federaciją. Plačiai dalyvauja šių organizacijų bei Skandinavų neurochirurgų draugijos organizuojamuose renginiuose.

Draugija surengė 4 didelius tarptautinius renginius: I, IV, VII ir X Baltijos šalių neurochirurgų kongresus 1966, 1983, 1997 ir 2006 m. bei Tarptautinį jubiliejinį neurochirurgų kongresą Lietuvos neurochirurgijos 50-mečiui paminėti Kaune 2001 m. 2006 LND metais tapo pilnateise Europos neurochirurgų asociacijos (EANS) ir Europos sąjungos medikų asociacijos Neurochirurgų sekcijos nare.

Pagrindiniai neurochirurgų draugijos uždaviniai:
* profesinės kvalifikacijos kėlimas ir neurochirurgų atestacija,
* neurochirurginės pagalbos šalyje koordinavimas,
* atstovavimas šalies ir tarptautiniuose renginiuose,
* mokslinės veiklos skatinimas
* visuomenės švietėjiška veikla.

## Nuorodos
* Lietuvos neurochirurgų draugija
Fotomontažas

**Fotomontažas** – procesas, kurio metu iš skirtingų nuotraukų elementų meniškai sudėliojama prasminga nauja nuotrauka. Fotomontažas apima taip pat ir foto manipuliacijas, kai įprasta nuotrauka pakeičiama į kitokią tikroviškai atrodančią nuotrauką. Pvz., vietoj dykumos, kurioje stovi piramidės, įdėdamas judraus didmesčio vaizdas.

## Istorija
Pirmasis bei žymiausias Viktorijos laikų fotomontažo (tuo metu ši technika vadinta kombinuota spauda)  kūrinys -  švedo Oscar‘o Rejlander‘io „Du gyvenimo keliai“ (1857 m), kuriame menininkas vaizduoja du galimus jaunuolio gyvenimo pasirinkimus: drovumo, pamaldumo, darbštumo ir linksmybių, lošimo, lėbavimo kelią. Po metų pasirodė ir garsusis Henry Peach Robinson kūrinys „paskutinis atodūsis“. Abu šie darbai imitavo tuo metu dominavusią tapybą bei teatrines istorines scenas paveiksluose.

1870 m. tarp menininkų atsirado nauja pramoga – fotografijos ir tapytų paveikslų kombinavimas.

Pirmaisiais XX amžiaus dešimtmečiais laisvai kombinuojamų priemonių idėja atgimė, kai dailininkai - kubistai pradėjo iš popieriaus, butelių etikečių, bei kitokių daiktų klijuoti savo abstrakčių kūrinių tekstus.

Vokiečių menininkas John Heartfield, žymiausias to meto fotomontažo meistras, teigė, kad šios technikos šaltinis buvo atvirukai, kuriuos jis ir jo draugas, kitas žymus vokiečių menininkas, George Grosz siuntinėjo draugams Pirmojo Pasaulinio karo metu. Tai buvo diržų sagčių nuotraukos, studentiškų dainelių, bei šunų ėdalo reklaminių tekstų iškarpos, sulipdytos tokių būdų, kad išeitų gan prasmingi tekstai, kurie, jei būtų rašyti žodžiais, neabejotinai būtų cenzorių iškarpyti.

Stiprus kontrastas tarp mastelio ir perspektyvos, negailestingas galvų ir kūno dalių karpymas, gyvybinių organų pakeitimas mechanizmų dalimis, ir kitoks nelogiškų elementų sugretinimas pelnė J. Heartfield’ui žiauraus menininko vardą. Šių barbariškų fotomontažų tikslas buvo šokiruoti.

J. Heartfield’o darbai, iš pradžių Berlyne, paskui ir Prahoje, buvo publikuojami kartą per savaitę 1929 – 1938 metais.

Taip pat kiti žymūs menininkai (Hannah Hoech, Herbert Bayer, Otto Umbehr ir siurrelistinis dailininkas Max Ernst) 1920 m. sukūrė daugybę puikių fotomontažo darbų, kurie buvo kombinuoti iš laikraštinių nuotraukų iškarpų bei kitokių efemerinių vaizdelių. Šie darbai išreiškė įvairias specifines idėjas.

Iki mūsų dienų buvo sukurta begalė fotomontažo darbų, kuriuos kūrė įvairūs skirtingų šalių menininkai.

Fotomontažo galia slypi įtampoje, kurią pasėja labai skirtingų, nepalyginamų dalykų sugretinimas.

## Taip pat skaitykite
* Fotografija
* Siurrealizmas
Lesteris

**Lesteris** – miestas vidurio Anglijoje. Per miestą teka Soaro upė. Išvystyta trikotažo, avalynės, mašinų pramonė. Veikia du universitetai.

## Istorija

Pagal legendą miestą įkūrė karalius Lyras. Miestas išaugo keltų ir romėnų gyvenviečių vietoje.

## Demografija

## Sportas
* Leicester City FC (futbolas)
Aneliavos lobis

**Aneliavos lobis** – Ukmergės rajono savivaldybės teritorijoje, buvusiame Aneliavos kaime, 2 km nuo Kėdainių rajono savivaldybės Pagirių kaimo 1908 m. rastas sidabrinių lydinių ir žalvarinių papuošalų lobis.

## Lobis

Lobį sudarė 14 lietuviškų pusapvalės lazdelės formos sidabro lydinių – grivinų ir 2 vytinės žalvarinės apyrankės. Lydiniai 10–13 cm ilgio, 1,2-1,7 cm pločio, bendra masė – 1536,65 g. Lobį buvo įsigijęs kolekcininkas, jo likimas nežinomas.

## Šaltiniai
Leonas Klumbys

**Leonas Klumbys** (1921 m. rugpjūčio 10 d. Žygaičiuose, Tauragės raj. – 2010 m. vasario 14 d. Kaune) – Lietuvos neurochirurgas, medicinos mokslų daktaras, profesorius. Neurochirurgijos pradininkas Lietuvoje.

## Biografija
Gimė ūkininkų šeimoje. 1940 m. baigė Tauragės valstybinę gimnaziją. 1946 m. baigė mediciną Kauno valstybiniame universitete.

Dirbo gydytoju Pagėgių, Akmenės rajonuose, 1947–1954 m. chirurgu Respublikinėje Kauno klinikinėje ligoninėje. 1951 m. Maskvos neurochirurgijos institute baigė 5 mėn. pirminį neurochirurgijos specializacijos kursą, tapo neurochirurgijos Kauno klinikose pradininku, rūpinosi savarankiško Neurochirurgijos skyriaus organizavimu. 1951–1954 m. Neurochirurgijos skyriaus vedėjas.

Nuo 1954 m. Kauno medicinos instituto Chirurgijos katedros asistentas, nuo 1963 m. docentas, nuo 1968 m. Nervų ir psichikos ligų katedros neurochirurgijos sektoriaus vadovas. 1978–1982 m. vadovavo Onkologijos instituto Nervų sistemos chirurgijos skyriui. 1991–1992 m. Neurochirurgijos klinikos vadovas.

1959 m. apgynė biomedicinos mokslų kandidato disertaciją (tema: Kai kurie ūminių galvos smegenų sužalojimų patogenezės ir klinikos klausimai). 1969 m. habilituotas daktaras, 1973 m. profesorius. Parašė 4 monografijas, vienas ar su bendraautoriais 5 vadovėlius medicinos studentams ir gydytojams. Paskelbė apie 200 straipsnių ar pranešimų tezių. 1965 m. gegužės mėn. Kaune įkūrė Lietuvos neurochirurgų draugiją, iki 2004 m. draugijos pirmininkas.

1996 m. gruodžio 5 d. pasikėsinta į L. Klumbio gyvybę – kulka pataikė į dešinę koją ir ją pusiau paralyžiavo.

Žmona gydytoja stomatologė Laimutė Klumbienė. Sūnūs: neurochirurgas ir politikas dr. Egidijus Klumbys, technikos mokslų daktaras Aleksandras Klumbys.

Palaidotas Petrašiūnų kapinėse.

## Apdovanojimai
* 1992 m. Sausio 13-osios atminimo medalis
* 2001 m. Lietuvos didžiojo kunigaikščio Gedimino ordino Karininko kryžius 

## Bibliografija
* Nervų sistemos chirurgija. – K.: KMU, 2001. – 448 p. – ISBN 9955-03-076-3
* Neurochirurgijos keliu. – K.: Naujasis lankas, 2004. – 192 p.: iliustr. – ISBN 9955-03-235-9

## Šaltiniai
Balbieriškio lobis

**Balbieriškio lobis** – Prienų rajono savivaldybės teritorijoje, prie Balbieriškio miestelio 1939 m. rastas vėlyvųjų viduramžių monetų lobis.

## Atradimas
Lobį 1939 m. surado A. Čarnas. Tais pačiais metais 14 monetų jis padovanojo Vytauto Didžiojo karo muziejui, 1940 m. muziejui pardavė dar 1735 monetas, sveriančias 2015 g ir 12 sidabrinių sagų. 5 monetos dingo.

## Lobis
Lobį sudaro 1744 monetos, XVI a. – XVII a. kaldintos Brabante, Danijoje, Flandrijoje, Prūsijoje, Livonijoje, Abiejų Tautų Respublikoje, Olandijoje, Oldenburge, Vakarų Fryzijoje ir įvairiuose Europos miestuose – Dancige, Elbinge, Liubeke, Poznanėje, Rygoje, Tešene (dab. Ciešynas), Utrechte.

Lobį saugo Nacionalinis Čiurlionio dailės muziejus.

## Šaltiniai
Baniškių lobis

**Baniškių lobis** arba **Gvazdikų lobis** – Vilniuje, Gvazdikų gatvėje, buv. Baniškėse 1994 m. rastas vėlyvųjų viduramžių monetų lobis.

## Lobis
Lobis buvo rastas 0,5 m gylyje, suvyniotas į drobę. Lobį sudaro 992 Prahos grašiai, kaldinti Karolio I ir Vaclovo IV laikais.

Lobį saugo Lietuvos Nacionalinis muziejus.

## Šaltiniai
Macusaka

**Macusaka** () – miestas Mijės prefektūroje, Japonijoje. Čia gyvena apie 170 tūkst. gyventojų. Miestas garsėja jautiena.

Macusaka įkurta 1588 m. Gamo Udžisato Isės žemėje.

## Miesto simboliai
Oficiali miesto gėlė yra lelija, medis – pušis, paukštis – japoninė četija.

## Nuorodos

* Oficiali svetainė
Koventris

**Koventris** () – miestas Jungtinėje Karalystėje, vidurio Anglijoje, 30 km į pietryčius nuo Birmingamo. Mašinų, tekstilės, elektronikos pramonė, Koventrio geležinkelio stotis. Yra universitetas. Gausu architektūros paminklų. Yra Voriko menų centras, universiteto teatras, Belgrado teatras, Belgrado aikštė, Ricoh arena, SkyDome arena, parkas karo aukoms atminti, gotikinės katedros (XIV a.) liekanos (sugriauta 1940 m., neatstatyta kaip karo paminklas). Koventryje vyksta kasmetinis Godivos festivalis.

## Istorija

Miestas ėmė steigtis apie 1043 m. įkurtą benediktinų vienuolyną. Miestas garsėja legenda apie ledi Godivą, kuri nuoga prajojo per miestą, siekdama atleisti miestiečius nuo mokesčių.

Nuo 1140 m. suteiktos miesto teisės. XIV a. iškilo kaip drabužių gamybos centras. XX a. pradžioje tapo svarbiu karinės pramonės centru. Per II pasaulinį karą subombarduotas (ypač stipriai 1940 m. lapkričio 14–15 d. naktį), tačiau išliko daug istorinių pastatų.

## Sportas
* Coventry City FC (futbolas)

## Šaltiniai
Apmokestinamosios pajamos

**Apmokestinamosios pajamos** – pajamos, nuo kurių skaičiuojamas pajamų mokestis.

Gyventojų apmokestinamosios pajamos apskaičiuojamos kaip skirtumas tarp bendrųjų (visų) pajamų ir neapmokestinamųjų pajamų (taip pat išimčių) ir leidžiamų atskaitymų (neapmokestinamojo minimumo, atimamų išlaidų ir pan.).
Nepalų kalba

**Nepalų kalba** – indoarijų kalba, kuria kalbama Nepale, Butane, kai kuriose Indijos dalyse ir Mianmare. Skiriamos centro, kuria remiasi XIX a. pr. susiformavusi bendrinė kalba, Rytų Nepalo ir Himalajų priekalnių tarmės. Nepalų kalba – analitinė sintetinė. Yra dvi giminės, du linksniai, daug leksikos paveldėta iš sanskrito. Seniausias nepalų kalbos rašto paminklas datuojamas 1337 m.

## Šaltiniai

## Nuorodos
*
Barvydžių lobis

**Barvydžių lobis** – dab. Telšių rajono savivaldybės teritorijoje, Barvydžių kaime 1882 m. rastas vėlyvųjų viduramžių auksinių monetų lobis.

## Lobis
Lobį sudaro 1532–1618 m. 23 auksiniai dukatai kaldinti Cvolėje 1618 m., Čekijoje (Rudolfo II, 1580 m., Deventeryje 1603 m., Olandijoje 1597 ir 1605 m., Reichenšteine (Henriko IV) 1560 m., Rytų Fryzijoje (Johano) 1588 m., Transilvanijoje (Janošo Zapojajo 1532 m., Stepono Batoro 1575 m.), Utrechte 1587 m., 1596 m. (šių – 6 vnt.), 1603 m., Vakarų Fryzijoje 1593 m., 1596 m., 1605 m., Vengrijoje (Maksimiliano II) 1570 m., Zelandijoje 1595 m. ir nenustatyto Šventosios Romos imperijos miesto 1597 m. moneta.

Lobį saugo Sankt Peterburgo Ermitažas.

## Šaltiniai
Bradfordas

**Bradfordas** – miestas centrinėje Anglijoje, 14 km į vakarus nuo Lidso. Išvystyta tekstilės, vilnos, metalurgijos pramonė. Yra nacionalinis žiniasklaidos muziejus. Po II pasaulinio karo į miestą atsikraustė vokiečių kilmės Lietuvos mokytojas, literatas Povilas Vymeris, kuris savo eiles spausdino Bradfordo literatūriniame almache, romano „Vanagas ir Zuikis” fragmentus – 1994 m. savaitraštyje „Naujasis dienovidis”.

## Sportas
* Bradford City AFC (futbolas)

## [[Miestų partnerystė|Miestai partneriai]]
Rikošetas

**Rikošetas** – iš inercijos lekiančio objekto (paprastai kulkos, sviedinio ar panašaus iššauto ar sviesto objekto) žymus lėkimo krypties pakeitimas atsitrenkus į kitą objektą ir atšokus nuo jo.

Rikošeto galimybė priklauso nuo objekto formos, greičio, objekto, į kurį atsitrenkia, medžiagos savybių, atsitrenkimo kampo:
* Kulkos konstrukcija. Kietos kulkos turi daugiau šansų prasiskverbti į taikinį negu minkštos, todėl rečiau rikošetuoja. Sutrupančios kulkos taip pat rečiau rikošetuoja, nes kulkos kinetinė energija sunaudojama kulkai suardyti.
* Greitis. Greitai skriejančios kulkos rečiau rikošetuoja, kadangi jos arba prasiskverbia į objektą, į kurį atsitrenkia, arba atsitrenkusios subyra.
* Taikinio medžiaga. Dažniau rikošetuoja kulkos, atsitrenkusios į kietus, plokščius paviršius, nors rikošetuoti jos gali nuo bet kokio paviršiaus (pvz., nuo žole apaugusio žemės paviršiaus ar vandens paviršiaus), jei tik kampas pakankamai lėkštas. Tačiau minkštos medžiagos rikošetus sukelia rečiau, nes dažniau sugeria smūgio energiją.

Rikošetas yra pavojingas šaudant, kadangi rikošetuojanti kulka gali rikošetuoti labai netikėtu kampu ir pataikyti į daiktus, gyvūnus, praeivius ir kitus, į kuriuos neturėtų pataikyti. Dažnai rikošetavusi kulka lekia skersa ir pataikiusi gali sudaryti pavojingesnes žaizdas, negu pataikiusi tiesiai.

Retais atvejais rikošetavusi kulka gali pataikyti į patį šaulį.

## Šaltiniai

## Nuorodos
* Bullets Ricochette from car body metals
Domniksruho lobis

**Domniksruho kapinynas ir lobis** – prūsų kapinynas ir lobis prie Domniksruho () ir Patesorto (*Patesort*) (dab. Beregovoje – Laduškinas, Bagrationovsko rajonas, Kaliningrado sritis) gyvenvietės, netoli Aismarių pakrantės. Koordinatės .

## Kapinynas
Kapinynas, datuojamas I a. – II a., yra 1 km į pietryčius nuo gyvenvietės. Jį 1933 m. tyrinėjęs V. Gaerte rado daug keramikos, ištyrė kelis sudegintų mirusiųjų kapus. Iš kapinyno muziejuje „Prussia“ iki 1945 m. buvo Senovės Romos monetų, akinė segė, žąslų fragmentų. 1981 m. žvalgomuosius tyrimus atliko V. Timofejevas, 1987 m. V. Kulakovas.

## Lobis
1908 m. į vakarus nuo gyvenvietės rastas žalvarinių papuošalų lobis. Jį sudarė:
* 2 smeigtukai,
* 12 apskritų kabučių su skylute viduryje bei ašele viršuje
* 2 pusmėnulio formos kabučiai, puošti geometriniu ornamentu

Dirbiniai būdingi Vakarų baltų pilkapių kultūrai. Lobis datuojamas naujuoju bronzos – ankstyvuoju geležies amžiumi.

## Šaltiniai
Drageliškių lobis

**Drageliškių lobis** – Zarasų rajono savivaldybės teritorijoje, Drageliškės kaime (Dusetų seniūnija) 1934 m. rastas viduramžių monetų lobis.

## Lobis
Lobis rastas 1934 m. durpyne, 50 cm gylyje. Lobį sudaro:
* 21 sidabrinis (87,5-110,3 g) lietuviškas ilgasis kapa, iš jų 16 su įkartomis
* dalis auksinio lydinio
* lazdelės formos elektrono (aukso ir sidabro) lydinys
* 2 Naugardo tipo sidabriniai (94,5 g ir 184,7 g) lydiniai
* Kijevo (124 g) grivina
* 3 sidabriniai žiedai su pinta priekine dalimi
* 2 sidabrinės grandinėlės.

Lobį 1936 m. nupirko Šiaulių „Aušros“ muziejus, dabar saugo Nacionalinis Čiurlionio dailės muziejus.

## Šaltiniai
Dvarninkų lobis

**Dvarninkų lobis** – Radviliškio rajono savivaldybės teritorijoje, Dvarninkų kaimo (Tyrulių seniūnija) durpyne 1951 m. rastas vėlyvųjų viduramžių lobis.

## Lobis
Lobis rastas kasant durpes. 1951 m. muziejui buvo perduota dalis lobio – 6 sidabriniai šaukštai, sidabrinis kryžius, 4 sidabriniai pakabučiai ir 5104 monetos. 1952 m. perduota dar 790 monetų, 1953 m. – 3 monetos. Lobyje yra:
* Švedijos karalienės Kristinos 3661 šilingas, 62 pusantrokai ir 2 eriai
* Zigmanto Vazos 1199 pusantrokai, 75 trečiokai, 65 šilingai, 16 šeštokų, 27 grašiai, 10 dvidenarių, 8 ortai ir 2 denarai
* Karolio X Gustavo 768 šilingai ir 47 pusantrokai
* Gustavo II Adolfo 249 pusantrokai, 119 šilingų, 32 trečiokai ir 1 grašis
* Brandenburgo valdytojo (1619–1640 m.) Georgo Vilhelmo 162 pusantrokai ir 24 šilingai
* Frydricho Vilhelmo 103 šilingai ir 3 kreiceriai
* Jono Kazimiero 77 šilingai, 2 pusantrokai, 2 grašiai ir dvidenaris bei kitų.

Lobio 3378 sveikas monetas ir kelis tūkstančius sutrupėjusių saugo Lietuvos Nacionalinis muziejus, 3 monetas – Mažosios Lietuvos istorijos muziejus.

## Šaltiniai
Navahų kalba

**Navahų kalba** (savivardis: *Diné bizaad*) – na-dene kalbų šeimos, atabaskų grupės kalba, kurią vartoja indėnai navahai. Paplitusi pietų JAV, Arizonoje ir Naujojoje Meksikoje. Kalbančiųjų skaičius – apie 178 tūkst. Tai viena iš nedaugelio indėnų kalbų, kuri vis dar plačiai vartojama.

Navahų kalba laikoma viena sudėtingiausių pasaulyje kalbų. Ja II pasaulinio karo metais buvo koduojami kariniai pranešimai. Yra tik keturi balsiai, bet jie tariami įvairiai.

## Nuorodos
*
Panamos vėliava

**Panamos vėliava** – stačiakampė, perskelta ir perkirsta, padalinta į keturis stačiakampius. Prie flagštoko viršutiniame baltame stačiakampyje mėlyna penkiakampė žvaigždė, po juo mėlynas stačiakampis. Laisvajame vėliavos krašte viršutinis stačiakampis yra raudonos spalvos, apatiniame baltojo stačiakampio centre – raudona penkiakampė žvaigždė.

## Istorija
Vėliava patvirtinta 1903 m. gruodžio 20 d. 1904 m. vėliavą laikinai patvirtinta kaip valstybės simbolis, o 1925 m. galutinai įteisinta.
Vėliavą sukūrė Maria Ossa de Amador.

Panamos vėliavos diena – lapkričio 4-oji – Panamos nepriklausomybės nuo Kolumbijos diena.

## Simbolika
Mėlyna ir raudona spalvos simbolizuoja (atitinkamai) Panamos konservatorių ir liberalų partijas. Taip pat mėlyna spalva reiškia ir Ramųjį vandenyną ir Karibų jūrą, o raudona – kraują pralietą už valstybę. Balta – taikos spalva. Mėlyna žvaigždė simbolizuoja visuomenės teisingumą ir garbę, raudona žvaigždė – įstatymą ir valdžią.

## Taip pat skaitykite
* Panamos herbas

## Nuorodos
* vexilla – mundi.com
Gargždų lobiai

**Gargždų lobiai** – Gargžduose rasti du vėlyvųjų viduramžių monetų lobiai.

## I lobis
Pirmasis, XVII a.-XVIII a. monetų lobis 1937 m. rastas kasant bulviarūsį. S. Leonauskas jaučio rage rado 202 monetas ir atidavė muziejui. Lobį sudaro
* Jono Kazimiero 78 šeštokai, 16 auksinų ir 2 ortai
* Frydricho Vilhelmo 41 šeštokas, 4 ortai ir 1 dviejų grašių moneta
* Jono Sobieskio 20 šeštokų
* Frydricho III 7 ortai ir 5 šeštokai
* Karolio XII 7 penkių erių ir 5 keturių erių monetos
* Frydricho I 7 šeštokai ir dvi penkių erių monetos
* Karolio XI 4 penkių erių monetos
* Frydricho Vilhelmo 2 dviejų grašių monetos
* Augusto II šeštokas.

Lobį saugo Kretingos muziejus.

## II lobis
Antrasis lobis, XVII a. monetos, 1962 m. aptiktas kasant daržą. V. Norkus rado molinį puodą su monetomis. Puodo šukes ir 151 monetą atidavė muziejui. Lobį sudaro šeštokai ir ortai, tarp jų:
* Jono Kazimiero ir Jono III Sobieskio – 101
* Frydricho Vilhelmo ir Frydricho III – 43

Dalį lobio, 91 monetą saugo Mažosios Lietuvos istorijos muziejus Klaipėdoje, kita dalis 1970 m. pavogta iš ekspozicijos.

## Šaltiniai
Monika Bičiūnaitė

**Monika Bičiūnaitė** (g. 1969 m. birželio 16 d. Kaune) – Lietuvos teatro ir kino aktorė.

## Biografija
1975–1987 m. mokėsi Vilniaus 48-ojoje vidurinėje mokykloje. 1988–1992 m. studijavo Lietuvos muzikos akademijos Aktorinio meistriškumo fakultete.

1993–1994 m. dirbo Vilniaus mažajame teatre, nuo 1994 m. Lietuvos nacionalinio dramos teatro aktorė. Taip pat vaidino Lietuvos kino studijos ir televizijų vaizdo filmuose, TV serialuose ir kt., įgarsina filmus, kuria spektaklius, režisuoja TV laidas ir jas veda, yra dalyvavusi tarptautiniuose aktorinio meno projektuose. Vaidmenys pasižymi ekspresyvumu, įtaiga, subtiliu herojaus charakterio perteikimu.

## Išnašos
Žuvų galaktika

**Žuvų galaktika** - galaktika Skraidančiosios Žuvies žvaigždyne, pietų pusrutulyje. Ji žymima NGC 2442 numeriu. Nuo Saulės ji yra nutolusi 50 milijonų šviesmečių. Joje gausu žydrųjų žvaigždžių spiečių. Galaktikoje yra šviesą sugeriančios dulkių juostos ir rausvos žvaigždėdaros sritys.

## Struktūra
Tai vienos vijos galaktika. Ji priklauso Sc tipui pagal Hablio morfologinę klasifikaciją.
Alansonas

**Alansonas** () – miestas Prancūzijoje, Normandijoje, Orno departamento sostinė. Įsikūręs lygumoje su miškais ant kalvų, prie Sarto ir Brianto santakos. Elektronikos, plastiko pramonė, turizmas. Veikia Kano universiteto padalinys. Garsėja siuvinėjimo amatais.

Yra pilies liekanos, XV–XVII a. Švč. Dievo Motinos bažnyčia, Ozė rūmai, XVIII a. rotušė.

## Istorija

Manoma, kad miestas buvo įkurtas IV amžiuje, kai apylinkėse steigtos krikščioniškos misijos. Pirmą kartą miesto vardas dokumentuose paminėtas VII amžiuje. Alansonas buvo okupuotas anglų per Anglijos-Normandijos karus, trukusius nuo 1113 iki 1203 metų.

Miestas tapo kunigaikštystės, priklausiusios Prancūzijos karaliaus sūnums, centru 1415 metais ir juo buvo iki pat Prancūzijos revoliucijos. Revoliucija šiose vietovėse sukėlė palyginus mažai netvarkos, nors netoliese ir įvyko keli rojalistų sukilimai.

1940 m. birželio 17 d. Vokietijos armija įsiveržė ir okupavo Alansoną. 1944 metais miestas buvo pirmasis, kurį išlaisvino Prancūzijos armija, prieš tai nežymiai jį subombarduojant.

## Galerija

File:Halle aux bles Alencon.jpg|*La Halle aux Blé*
File:Chateau des Ducs Alencon.jpg|Chateau des Ducs
File:Bibliotheque alencon 670px.jpg|Biblioteka


## Šaltiniai
Maunt Vilsonas

**Maunt Vilsonas** – astronominė observatorija JAV, Kalifornijoje, ant San Gabriel kalno, šiauriau Los Andželo miesto. Observatorija pastatyta ant 1742 m aukščio kalno. Maunt Vilsono observatorijoje veikė 254 cm skersmens teleskopas. Jis reflektoriaus stiliaus.
Azela Robinson

**Azela Jacqueline Robinson Cañedo** (1965 m. rugpjūčio 26 d.) – aktorė. Gimė Londone (Anglija).

Vaidina Meksikos TV serialuose (telenovelėse).

Vyras Roberto Ballesteros (išsiskyrę), turi vieną vaiką.

Yra apdovanota „ACE awards“ už geriausią antraplanį vaidmenį seriale *Cañaveral de Pasiones*.

## Filmografija
* *Contro viento y marea* (2005)
* *Mundo de fieras* (2006)
* *Sexo y otros secretos* (2007)
* *La Otra* (2002)
* *Bajo la misma piel* (2003)

## Nuorodos
* Oficiali svetainė 
* Biografija 
* Nuotraukos
Adriana Fonseca

**Adriana Fonseca Castellanos** (g. 1979 m. kovo 16 d.) – Meksikos aktorė. Vaidina TV novelėse.

Turi du jaunesnius brolius Jacqueline ir Hugo. Tėvai Hugo Fonseca ir Guillermina Castellanos, abu dirba odontologais.

1998 m. yra laimėjusi *"El Rosrto del Heraldo"*.

## Filmografija
* *Mariana* (2003)
* *Mujer bonita* (2001)
* *Prieš bangas* (2005)
* " Corazon valiente" (2012-2013)

## Nuorodos
* Nuotraukų albumas 
* Faktai apie aktorę
Joniškio lobis

**Joniškio lobis** – Joniškio rajono savivaldybės teritorijoje, greta Joniškio 1958 m. rastas viduramžių sidabro lydinių lobis.

## Lobis
Lobį sudaro 5 kalti sidabro lydiniai, kurių bendra masė 520,65 g. Vidutinė vieno lydinio masė 104,13 g. Lydiniai padaryti iš keturkampio skerspjūvio juostelės. 3 lydiniai susukti į spirales, 2 – ištiesinti.

Lobį saugo Lietuvos Nacionalinis muziejus.

## Šaltiniai
Sarono įlanka

**Sarono įlanka** – () įlanka Egėjo jūros vakarinėje pakrantėje, Graikijoje. Šiaurės rytuose ją riboja Atikos pusiasalis, pietvakariuose – Argolio pusiasalis, šiaurės vakaruose – Korinto sąsmauka, rytuose atsiveria į Egėjo jūrą. Atikoje, prie įlankos, įsikūrę Atėnai. Įlankoje išsidėsčiusios Eginos, Salamio, Poro ir Angistrio salos ir keletas mažesnių.

Įlanka eina vakarinį Pietų Egėjo vulkaninės arkos pakraštys. Eginos sala, pietinė Poro salos dalis, ir įlankos pietuose esantis Metanos pusiasalis yra vulkaninės kilmės. Paskutinį kartą ugnikalnio išsiveržimas vyko XVII a., po vandeniu, į šiaurę nuo Metanos pusiasalio.

Įlankoje vyko Salamio mūšis.
Kulautuvos lobiai

**Kulautuvos lobiai** – Kauno rajono savivaldybės teritorijoje, Kulautuvoje 1993–1996 m. rasti penki vėlyvųjų viduramžių sidabrinių dirbinių lobiai.

## Atradimas
Lobiai rasti 1993–1996 m. Kulautuvoje, prie Nemuno ir Klevinės upių esančioje Kulautuvos senovinėje gyvenvietėje ir kapinyne. Lobius surado Eugenijaus Ivanausko vadovaujama archeologinė ekspedicija. Lobius sudaro sidabriniai lydiniai, papuošalai arba jų dalys, iš viso 50 radinių, bendra masė 683,33 g.

## Lobiai
**Pirmasis lobis** rastas 1993 m., metalo ieškikliu tikrinant suartą senovinės gyvenvietės dalį. Jį sudaro:
* 3 lietuviški ilgieji
* lydinys ir 5 lydinių dalys
* žalvarinis kabutis
* apyrankė

**Antrasis lobis** aptiktas 1994 m. žvalgant XVII a. – XIX a. sodybvietę. Jį sudaro:
* 3 lydinių dalys, segė ir žiedas

**Trečiasis lobis** aptiktas tiriant kapinyną. Jį sudaro:
* 3 segių įvijos
* 3 segių lankelių dalys
* 3 segių galvutės
* 3 segių liežuvėlių dalys
* apyrankės dalis
* 2 žiedų įvijos
* 2 žiedų dalys
* kabučio dalis ir grandis

**Ketvirtasis lobis** aptiktas tiriant kapinyną. Jį sudaro:
* segės įvija
* segės galvutė
* segės liežuvėlio dalis
* segės lankelio dalis
* kabučio dalis
* 3 karoliai
* pusė žiedo

**Penktasis lobis** rastas tiriant kapinyno apeigų deginimo vietą. Jį sudaro 2 segės ir žiedas.

Spėjama, kad dalis Kulautuvos lobių (antrasis – penktasis) buvo aukos dievams Andajui ar Perkūnui, pirmasis – greičiausiai individuali auka. Lobius saugo Lietuvos nacionalinis muziejus.

## Šaltiniai
Šaltis

Žodis **šaltis** reiškia:

* šaltis – žema aplinkos temperatūra;
* šaltis – pojūtis, kai žmogus jaučia aplinkos (oro, vandens, paviršiaus) šaltį;
* šaltis, šaltkrėtis – fiziologinė būsena, kai žmogus turi padidėjusią kūno temperatūrą ir jį purto drebulys, jis jaučia šaltį;
* Senis Šaltis – pasakų ir Naujųjų Metų veikėjas, artimas Kalėdų Seneliui;

**Šaltis** − lietuviška vyriškos giminės pavardė.

Šios pavardės moteriškosios giminės formos yra: Šaltienė (ištekėjusi moteris) ir Šaltytė (mergautinė pavardė).

Pavardę turi šie garsesni asmenys:

* Bonaventūras Šaltis – lietuvių dailininkas, Šiaulių universiteto Menų fakulteto dėstytojas;
* Eugenijus Šaltis – žurnalistas, pedagogas, Tauragės visuomenės veikėjas.

## Susiję terminai
* Šalčio polius – vieta, kur Žemės paviršiuje užregistruota žemiausia oro temperatūra;
* šalčio našumas – šaldymo įrenginių charakteristika. Tai šilumos kiekis, kurį iš šaldomo objekto atima šaldymo įrenginys per laiko vienetą;
* šalčio terapija – gydymas ar skausmo slopinimas šalčiu, žema temperatūra;
* šalčio plyšys () – augančiame medyje nuo didelio šalčio susidaręs plyšys, einantis gilyn nuo paviršiaus per balaną link šerdies;
* šalčio raštai – ant lango stiklo vidinės pusės per šalčius susidarantys ledo raštai;
* šalčio raštai – toks dažų dangų defektas, kai dangos plėvelės paviršiuje susidaro labai daug smulkių daugiakampių voratinklio pavidalo raukšlelių;
* šaltmirys – žmogus, labai jautrus šalčiui.
Eugenijus Ivanauskas (1959)

**Eugenijus Ivanauskas** (g. 1959 m. gegužės 30 d. Kaune) – Lietuvos archeologas, istorikas.

## Biografija
1977 m. baigė Kauno 28-ąją vidurinę mokyklą. 1982 m. baigė Vilniaus universiteto Istorijos fakultetą.

1986–1991 m. Mokslinės – metodinės kultūros paminklų tarybos istorikas ir archeologas. 1991–2003 m. Lietuvos kultūros paveldo mokslinio centro (nuo 1995 m. Kultūros paveldo centras) archeologas. 2005 m. Lietuvos banko Kauno skyriaus muziejininkas .

Archeologija susidomėjo 1964 m. radęs auksinę grandinėlę Kauno senamiestyje. Nuo 1989 m. vykdė archeologinius žvalgomuosius tyrimus. Svarbiausia tyrimų sritis – Lietuvos Didžiosios kunigaikštystės dvarvietės, kaimavietės, senamiesčiai, lobių radimvietės, numizmatika.

Visuotinės lietuvių enciklopedijos straipsnių autorius.

## Tyrinėti objektai
Vilkijos senamiestis, Zoviškių, Brūžės senovės gyvenvietės, Kurmaičių (Kretingos raj.) pilkapių vieta, Kulautuvos (Kauno raj.) deginimo apeigų vieta, Gėluvos (Raseinių raj.) kapinynas .

## Leidiniai
* Lietuvos Didžiosios Kunigaikštystės lydiniai ir monetos nuo 1387 iki 1495 metų (su M. Balčiumi, 1994 m.).
* Lietuvos pinigų lobiai, paslėpti 1390–1865 (1995 m.).
* Kulautuvos lobiai (1997 m.).
* Lietuvos monetos 1386–1707 (*Coins oj Lithuania 1386–1707*, su R. J. Douchisu, 1999 m.).
* Napoleono didžiosios kariuomenės uniformos sagos, rastos Lietuvoje (*Finds of Uniform Buttons of the Great Army of Napoleon in Lithuania*, su M. Balčiumi, 1999).
* Monetos ir žetonai Lietuvos senkapiuose 1387–1850 (2001 m.).
* Lietuvos monetų kalybos istorija 1495–1769 (su R. J. Douchisu, 2002 m.).
* Pavieniai monetų radiniai Lietuvoje. XIV–XX a.

## Šaltiniai

## Nuorodos
* Eugenijus Ivanauskas. Kapinynų ir gyvenviečių žvalgomieji tyrinėjimai Vidurio ir Rytų Lietuvoje
Krioterapija

**Krioterapija**:
* fizioterapijos sritis, apimanti gydymo ir skausmo slopinimo šalčiu ir žema temperatūra būdus.
* chirurgijos sritis, kai naudojant labai didelį šaltį ląstelės sunaikinamos, nes užšąla jų citozolis. Šis krioterapijos variantas vadinamas *[[kriochirurgija]]*.

Dabartinėje sporto praktikoje krioterapija gydo sportininkų traumas, skatina išvargintų raumenų regeneraciją.

## Fizioterapinė krioterapija
Žeminant audinių temperatūrą lėtėja medžiagų ir energijos apykaita, geriau išgyvena ląstelės, mažėja uždegimas, silpsta skausmas ir spazmai, siaurėja kraujagyslės.

Šaldoma naudojant plastikinį maišelį su ledu (toks variantas angliškai vadinamas *ice pack therapy*), ledo gabalėlius, atšaldytus paketus, šaltas sūkurines vonias, šaldančius purškalus ir kt. Šios priemonės atima iš audinių šilumą tiesioginio sąlyčio būdu. Šaldantys purškalai šaldo garuodami, o sūkurinė vonia nuneša šilumą konvekcijos dėka.

Šaldymu slopinamas aštrus ir lėtinis skausmas. Šaltis sukelia kraujagyslių susiaurėjimą, po kurio seka refleksinis jų išsiplėtimas. Atšaldytoje vietoje sulėtėja metabolizmas ir fermentų veikla, sumažėja deguonies naudojimas. Šaltis mažina raumenų skaidulų juntamųjų verpsčių aktyvumą ir nervinių impulsų greitį, todėl mažina spazmus ir apsauginį raumenų įsitempimą.

### Šalčio kameros terapija
Šalčio kameros terapija () – pacientas trumpam (iki 3 minučių) patalpinamas į kriogeninę kamerą, kur oro temperatūra būna apie -110 °C. Kamera aušinama skystu azotu. Pacientas nieko nenušąla, tačiau šalčio poveikis paveikia teigiamai.

## Nuorodos
* Cryotherapy
* Freiman A., Bouganim N. (2005) History of cryotherapy
* Cryotherapy, Cold Therapy